CELEX: 62021TN0752
Language: hu
Date: 2021-11-29 00:00:00
Title: T-752/21. sz. ügy: 2021. november 29-én benyújtott kereset – Associação do Socorro e Amparo kontra EUIPO – De Bragança (quis ut Deus)

2022.1.24.   
            
            
               HU
            
            
               Az Európai Unió Hivatalos Lapja
            
            
               C 37/53
            
         
      2021. november 29-én benyújtott kereset – Associação do Socorro e Amparo kontra EUIPO – De Bragança (quis ut Deus)
      (T-752/21. sz. ügy)
      (2022/C 37/70)
      A keresetlevél nyelve: portugál
      
         Felek
      
      
         Felperes: Associação do Socorro e Amparo (Lisszabon, Portugália) (képviselő: J. Motta Veiga ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Duarte Pio De Bragança (Sintra, Portugália)
      
         Az EUIPO előtti eljárás adatai
      
      
         A vitatott védjegy jogosultja: a fellebbezési tanács előtti eljárásban részt vevő másik fél
      
         A vitatott védjegy: quis ut Deus ábrás védjegy – 9131566. sz. európai uniós védjegy
      
         Az EUIPO előtti eljárás: törlési eljárás
      
         A megtámadott határozat: az EUIPO negyedik fellebbezési tanácsának 2021. október 21-én hozott határozata (R 581/2021-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  adjon helyt a jelen keresetnek, és ennek alapján a negyedik fellebbezési tanács határozatát váltsa fel a 9131566. sz. európai uniós védjegy törléséről szóló határozattal a védjegy árujegyzékében található valamennyi áru és szolgáltatás vonatkozásában, az (EU) 2017/1001 európai parlamenti és tanácsi rendelet 58. cikke (1) bekezdésének a) pontja alapján, mivel a védjegy tényleges használatát megszakítás nélkül öt éven át elmulasztották; és
               
            
                  —
               
               
                  kötelezze az alpereseket a költségek és az eljáráshoz kapcsolódó egyéb kiadások viselésére, a később meghatározandó ügyvédi költségeket is beleértve.
               
            
         Jogalap
      
      Az (EU) 2017/1001 európai parlamenti és tanácsi rendelet 58. cikke (1) bekezdése a) pontjának megsértése.